20. 4. PONEDJELJAK

**HJ –** Počet ćemo veselim pjevom! Čitanka str. 165/166 **Susjedi koji mi ne daju spavati** – ugodno se smjesti i pročitaj nekoliko puta veselu priču da je razumiješ! Zatim prepiši u bilježnicu.

Vera Zemunić

Susjedi koji mi ne daju spavati

Tema: proljetno, jutarnje buđenje

Likovi: spisateljica i njezini susjedi – ptice

Možeš, ako želiš nacrtati pticu koja ti se sviđa.

Zatim odgovori na 1. 2. 3. 4. 5. 6. 8. i 9. pitanje str.167. Pazi, odgovaraj punom rečenicom. Traži u priči sam/a **ključne riječi iz pitanja za odgovor,** pokaži da razumiješ pročitano. Nauči priču izražajno čitati.

**TZK** – Vježbaj na nastavi TZK-e na HRT 3!

**PID** – Pošto nam je ostao primorski kraj RH, trudit ćete se da ga što bolje usvojite. Poznato vam je kako smo obrađivali prijašnje krajeve RH pa u tom smjeru želimo i ovaj, prekrasan kraj naše domovine!

Najprije pročitaj, ako treba 2 – 3 puta str. 120, 120 A i 120 B. Pronađi na **zemljopisnoj karti područja primorskog kraja!** Zatim pronađi **najveće planine primorskog kraja!** Može ti pomoći mala karta str. 120 za traženje na velikoj karti i PP- prezentacija na današnjoj stranici.

Prepiši u bilježnicu!

PRIMORSKI KRAJEVI RH

Prirodno – zemljopisni uvjeti

Zavičajna područja: Istra, Kvarnersko primorje i Dalmacija.

RELJEF

-Jadransko more (najvažnije obilježje primorskog kraja), svi otoci, obala

- nizine, brežuljci, gore, visoke planine

PLANINE: Ćićarija, Učka, Velebit, Dinara, Mosor, Biokovo, Kozjak, Sniježnica

Najpoznatija hrvatska planina je Velebit, ali **najviša** hrvatska planina je Dinara!

PODNEBLJE I BILJNI SVIJET

-zime – blage i kišovite

-ljeta – vruća i suha

BILJNI SVIJET:

- vazdazelena primorska šuma – hrast crnika i crni bor

- listopadna primorska šuma udaljenija od mora – hrast medunac

- vazdazeleno grmlje, šikare i travnjaci

- KAMENJARI – ogoljele površine

- vjetrovi: bura, jugo, maestral

BURA – hladan i suh, puše s kopna na more

JUGO – topao i vlažan, puše s mora na kopno, donosi kišu

MAESTRAL – puše u ljetnim mjesecima, u poslijepodnevnim satima

Za danas je dovoljno, sutra nastavljamo!

Zadaća: riješi RB str. 106 i naravno probaj zapamtiti.

Sretno u radu, veliki pozdrav i pusa!!

ZA TATJANU ORŠOŠ!

MAT – RB str. 102 – zadatak 6 …… 6 750 : 9 =

6 podijeljeno na 9, ne mogu pa uzimam sljedeću znamenku 7 i dobivam 67.

67 podijeljeno s 9 je približno 7 jer je 7 puta 9 jednako 63.

67 manje 63 je 4. Dopisujem znamenku 5 pa imam 45.

45 podijeljeno s 9 je 5 jer je 5 puta 9 jednako 45.

45 manje 45 je 0. Dopisujem 0.

0 podijeljeno s 9 je 0 jer je 0 puta 9 je 0.

0 manje 0 je 0. Znači 6 750 : 9 je 750.

Sada riješi ostale račune u 6. i 9 zadatku! Veliki pozdrav, učiteljica Mirjana!